El Programa Operatiu d'Ocupació Juvenil 2014-2020 es desenvolupa en el marc del Fons Social Europeu (FSE) per al període 2014-2020 amb l'objectiu de posar en marxa els sistemes de Garantia Juvenil i amb la finalitat de lluitar contra la desocupació entre les persones joves.
La Garantia Juvenil és un ampli model d'acció que té com a principi bàsic assessorar la igualtat d'oportunitats per a les persones joves en el mercat de treball.
Des de la Comissió Europea s'ha instat els països a actuar i comprometre's a donar suport a aquest col·lectiu a partir de la Garantia Juvenil i assignar un finançament extraordinari que se suma al finançament del Pla operatiu del Fons Social Europeu 2014-2020.
El Programa TLN Mobilicat s'emmarca en la mesura 8.2.2.8 relativa als programes de mobilitat per a la millora de les competències professionals.
L'objectiu general del Programa TLN Mobilicat és facilitar la inserció laboral estable a joves inscrits i en situació de beneficiari al Registre del Servei Nacional de Garantia Juvenil en data immediatament anterior a l'inici de l'actuació per mitjà de la millora del perfil professional i de les competències personals claus realitzant períodes de pràctiques formatives en empreses públiques i privades d'estats membre de la Unió Europea.
El Servei Públic d'Ocupació de Catalunya, en el marc d'aquesta Ordre, impulsa la línia de subvencions del Programa TLN Mobilicat adreçat a les persones joves que, per circumstàncies diverses, no han finalitzat estudis postobligatoris, o no han disposat encara de la seva primera oportunitat i experiència laboral, i necessiten acompanyament per a un procés d'orientació i una experiència pràctica d'aprenentatge personal i professional, per dirigir les seves trajectòries professional i vital amb èxit.
Mitjançant el Programa TLN Mobilicat es donarà suport a les entitats de titularitat pública o privada sense ànim de lucre que disposin de projectes que facilitin als joves la construcció d'un itinerari personalitzat i eficient entre l'aprenentatge i l'ocupació.
El Programa TLN Mobilicat oferirà serveis d'orientació i capacitació lingüística i intercultural als participants, com a elements previs i preparatoris per a l'adquisició d'experiència laboral pràctica en un país de la Unió Europea.
Un cop superada la fase de preparació i la capacitació es realitzarà un període de pràctiques professionals no remunerades a països de la Unió Europea.
La combinació d'eines metodològiques formatives i d'experiències pràctiques en el món laboral en un procés en què l'acompanyament continuat dels participants garanteix la màxima eficàcia de l'actuació fa possible l'emergència d'aptituds i capacitats envers les persones joves participants, que afavoriran la seva inserció en el món laboral o, en cas que sigui necessari, el seu retorn al món educatiu formal per finalitzar accions anteriors inacabades, o per continuar la capacitació amb accions especialitzades.
Vist Reglament (UE) núm. 1304/2013 del Parlament Europeu i del Consell, de 17 de desembre de 2013, relatiu al Fons Social Europeu i pel qual es deroga el Reglament (CE) núm. 1081/2006 del Consell;
Vist el Reglament Delegat (UE) núm. 480/2014 de la Comissió, de 3 de març de 2014, que complementa el Reglament (UE) núm. 1303/2013 del Parlament Europeu i del Consell, de 17 de desembre de 2013;
Vist el Reglament d'execució (UE) núm. 821/2014 de la Comissió, de 28 de juliol de 2014, pel qual s'estableixen disposicions d'aplicació del Reglament (UE) núm. 1303/2013 del Parlament Europeu i del Consell, relatives a les modalitats de transferència i gestió de les contribucions del Programa, la presentació d'informació sobre els instruments financers, les característiques tècniques de les mesures d'informació i comunicació de les operacions i el sistema per al registre i l'emmagatzemament de les dades;
Ateses les bases per a l'Estratègia d'ocupació juvenil a Catalunya per al període 2014-2020, aprovades pel Govern el 9 de setembre de 2014;
Atès l'Acord de Govern GOV/85/2016, de 28 de juny, pel qual s'aprova la modificació del model tipus de bases reguladores aprovat per l'acord GOV/110/2014, de 22 juliol, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic;
Atès el Pla nacional d'implantació de la Garantia Juvenil, que determina que amb l'objectiu d'implementar els sistemes de Garantia Juvenil Espanya posarà en marxa un Programa operatiu d'ocupació juvenil (POEJ) en el marc del Fons Social Europeu per al període de programació 2014-2020;
Atès el Programa operatiu d'ocupació juvenil 2014-2020, Núm.
CCI2014ES05M9OP001 del Fons Social Europeu, aprovat per Decisió de la CE de 12 de desembre de 2014, el programa TLN Mobilicat estarà cofinançat amb una taxa de cofinançament del 50%;
Vista la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, modificada per la Llei 25/2015, de 28 de juliol, de mecanisme de segona oportunitat, reducció de la càrrega financera i altres mesures d'ordre social i pel Real decret llei 6/2016, de 23 de desembre, de mesures urgents per a l'impuls del Sistema Nacional de Garantia Juvenil.
Atès l'Acord GOV/76/2015, de 26 de maig, pel qual s'aproven el Programa d'ocupació juvenil a Catalunya, Garantia Juvenil 2014-2020 i el Pla d'actuació per al 2015;
Atès que aquesta actuació es considera elegible en el marc del Programa Operatiu d'Ocupació Juvenil 2014-2020, Núm.
CCI2014ES05M9OP001, del Fons Social Europeu, dins de l'Objectiu Temàtic 8, l'Eix Prioritari 1, la Prioritat d'Inversió 8.2, l'Objectiu Específic 8.2.2, la mesura 8.2.2.8 i la categoria d'intervenció 103 amb un cofinançament del 50 %;
Vista la Llei 19/2014, del 29 de desembre, de transparència, accés a la informació pública i bon govern;
Vista la Llei 13/2015, de 9 de juliol, d'ordenació del sistema d'ocupació i del Servei Públic d'Ocupació de Catalunya;
Atès l'informe de l'Àrea Jurídica de Treball i Relacions Laborals i de la Intervenció Delegada, havent-ne informat prèviament al Consell de Direcció del Servei Públic d'Ocupació de Catalunya, i en ús de les facultats que em són conferides d'acord amb l'article 27.e bis) de la Llei 13/2015, de 9 de juliol, d'ordenació del sistema d'ocupació i del Servei Públic d'Ocupació de Catalunya;
Aprovar les bases reguladores per a la concessió de subvencions destinades al Programa TLN Mobilicat.
Les referències a la normativa de concreta aplicació, s'entendran fetes per remissió a la normativa que les pugui substituir en el futur.
S'autoritza a la persona titular de la Direcció del Servei Públic d'Ocupació de Catalunya a dictar les disposicions que consideri oportunes per al desenvolupament d'aquesta Ordre.
La Resolució de convocatòria serà dictada per la persona titular de la Direcció del Servei Públic d'Ocupació de Catalunya.
L'Àrea d'Ocupació Juvenil durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre i d'acord amb els objectius previstos.
En cas que encara quedin expedients de subvencions atorgades a l'empara de l'Ordre EMO/322/2015 de 26 d'octubre, per la qual s'estableixen les bases reguladores per a concessió de subvencions per al finançament del Programa TLN Mobilicat i s'obre la convocatòria per a l'any 2015, es continuaran regint per l'Ordre esmentada.
Aquesta Ordre deroga l'Ordre EMO/322/2015 de 26 d'octubre.
Barcelona, 11 de juliol de 2017
Aquestes bases tenen per objecte regular la concessió de les subvencions del Programa TLN Mobilicat.
La finalitat d'aquest Programa és aconseguir, amb la millora de coneixements, habilitats i competències, mitjançant experiències formatives i pràctiques professionals a països de la Unió Europea, la incorporació al mercat de treball, o, si és necessari, la represa de l'etapa formativa amb la conclusió de formació inacabada o l'adquisició de formació especialitzada de les persones destinatàries del Programa TLN Mobilicat.
Accions que preveu el Programa TLN Mobilicat
Per complir la seva finalitat el Programa TLN Mobilicat preveu una sèrie d'accions estructurades en dues fases d'execució clarament diferenciades:
2.1 Fase de preparació i capacitació
b) Formació lingüística de les persones participants
c) Desenvolupament del pla d'execució de l'Acord de col·laboració amb els socis europeus
2.2 Fase de pràctiques professionals no remunerades a països de la Unió Europea
a) Aprenentatge pràctic en empresa.
b) Accions pedagògiques complementàries.
c) Accions de formació lingüística complementàries opcionals durant la fase de pràctiques.
Persones destinatàries i requisits mínims per accedir al Programa TLN Mobilicat
Per poder participar a les accions previstes a aquesta Ordre de bases les persones destinatàries han de complir els següents requisits:
3.1 Han d'estar inscrites i en situació de beneficiari al Registre del Servei Nacional de Garantia Juvenil en data immediatament anterior a l'inici de l'actuació.
3.2 Han de ser persones majors d'edat i menors de 30 anys inscrites com a demandants d'ocupació no ocupats (DONO) al Servei Públic d'Ocupació de Catalunya en la seva data d'incorporació al projecte, amb estudis d'especialització de grau mitjà o superior, abandonats prematurament o acabats però sense experiència laboral en l'àmbit de l'especialitat.
No es tindrà en consideració una experiència laboral inferior a tres mesos en l'especialitat concreta objecte de la subvenció.
En aquest sentit, les persones que conformen aquest col·lectiu destinatari del Programa TLN Mobilicat, tot i tenir les competències bàsiques adquirides, presenten mancances formatives i necessiten acompanyament i experiència laboral en l'àmbit de l'especialitat per facilitar el seu procés de retorn o ingrés al món del treball.
Entitats beneficiàries de la subvenció
Poden ser entitats beneficiàries d'aquests ajuts les entitats, de titularitat pública o privada, sense afany de lucre i amb establiment operatiu a Catalunya, i que hagin dut a terme amb anterioritat accions de mobilitat transnacional.
En relació amb les entitats beneficiàries cal tenir en compte el que disposa l'article 11.2 de la Llei 38/2003, de 17 de novembre, general de subvencions.
5.1 Les entitats sol·licitants han de complir els requisits següents:
a) Donar ocupació, almenys, a un 2% de treballadors/ores amb discapacitat sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de les persones amb discapacitat i la seva inclusió social, el Reial decret 364/2005, de 8 d'abril, pel qual es regula el compliment alternatiu, amb caràcter excepcional, de la quota de reserva en favor de treballadors amb discapacitat, i el Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat i de les mesures alternatives de caràcter excepcional al seu compliment.
Aquest requisit només és aplicable en cas d'empreses amb una plantilla igual o superior a cinquanta persones.
Aquest compliment s'ha de mantenir al llarg de tot el procediment: en el moment de presentació de la sol·licitud, prèviament a la resolució d'atorgament, i abans de rebre qualsevol pagament.
La signatura de la sol·licitud de la subvenció per part de l'entitat beneficiària implica l'autorització a l'Administració de la Generalitat de Catalunya per comprovar d'ofici si el beneficiari està al corrent de les obligacions tributàries i amb la Seguretat social.
Aquesta obligació del sol·licitant es comprovarà en el moment previ a la tramitació de les obligacions reconegudes per part del Servei Públic d'Ocupació de Catalunya.
c) No trobar-se en cap de les circumstàncies que impedeixen adquirir la condició de beneficiari que preveu l'article 13 de la Llei 38/2003, general de subvencions.
d) Indicar, d'acord amb els agents socials, els mitjans que utilitzen per prevenir i detectar casos d'assetjament sexual i d'intervenir-hi en llurs centres de treball, de conformitat amb la Llei 5/2008, de 24 d'abril, del dret de les dones a eradicar la violència masclista.
Aquest requisit només és aplicable en cas d'empreses amb una plantilla igual o superior a vint-i-cinc persones.
e) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
f) No haver estat sancionades, amb resolució ferma, per la comissió d'infracció greu en matèria d'integració laboral de discapacitats o, molt greu, en matèria de relacions laborals o en matèria de seguretat i salut en el treball, durant l'any anterior a la convocatòria, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost.
O, si han estat sancionades, que hagin aplicat les mesures correctores previstes i abonat les quantitats requerides per aquest concepte.
g) Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
h) Acreditar que disposen d'un sistema d'organització i de gestió de la prevenció d'acord amb la Llei 31/1995, de prevenció de riscos laborals, amb el Reial decret 39/1997, d'1 de gener, pel qual s'aprova el Reglament dels serveis de prevenció, i d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
j) En cas que les entitats beneficiàries siguin associacions, cal haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
k) Les entitats sense ànim de lucre han d'estar inscrites en el registre corresponent.
l) Acreditar experiència prèvia en direcció i gestió de programes de mobilitat transnacional.
m) En cas que les entitats beneficiàries siguin fundacions, cal haver adaptat els estatuts, segons la disposició transitòria primera de la Llei 4/2008, de 24 d'abril, i haver complert el deure de presentar els comptes anuals davant el protectorat, d'acord amb l'article 336.3 del llibre tercer del Codi civil de Catalunya.
n) Disposar de capacitat tècnica i econòmica per executar les actuacions subvencionables.
o) Respectar el dret d'accessibilitat per a les persones amb discapacitat, d'acord amb la Llei 13/2014, de 30 d'octubre, d'accessibilitat.
q) No haver estat mai objecte de sancions administratives fermes, ni de sentències fermes condemnatòries per haver exercit o tolerat pràctiques professionals considerades discriminatòries per raó de gènere.
r) Complir qualsevol altra obligació legal o reglamentària que pugui afectar-les.
5.2 El compliment d'aquests requisits s'acredita, d'acord amb el que estableix la base 9 de l'annex 1 d'aquesta Ordre, mitjançant la signatura de les declaracions responsables que inclou la sol·licitud de l'ajut.
5.3 La presentació de la declaració responsable faculta el Servei Públic d'Ocupació de Catalunya a verificar la conformitat de les dades que contenen, d'acord amb els articles 35.3 i 36.2 de la Llei 26/2010, de 3 d'agost.
6.1 Són despeses directes aquelles que, inequívocament, s'identifiquin amb les operacions subvencionades i el nexe amb elles es pot demostrar sense cap dubte.
6.2 Són despeses indirectes totes aquelles que no es puguin vincular directament a una actuació del projecte subvencionat, però que són necessàries per a la realització de l'actuació.
6.3 Les despeses subvencionables són aquelles que estiguin vinculades a l'execució de les accions previstes pel Programa TLN Mobilicat, que s'imputin al desplegament de les accions per respondre de manera inequívoca a llur naturalesa, que s'hagin realitzat durant el període d'execució de l'actuació i que hagin estat efectivament pagades per la persona, entitat o empresa beneficiària abans de la presentació de la justificació econòmica.
6.4 Despeses d'execució del Programa TLN Mobilicat
6.4.1 Fase de preparació i capacitació.
Accions de cerca i selecció de les persones participants.
Accions de preparació intercultural de les persones participants.
Accions d'orientació professional individual enfocades al mercat laboral de les persones participants.
Accions d'atenció a necessitats especials o específiques de les persones participants.
Per a les despeses associades a la realització de les accions que integren el suport pedagògic tal com indica a la taula 1 de l'annex 2 d'aquesta Ordre, el sistema de finançament és l'aplicació d'un cost unitari per participant, i el sistema simplificat de justificació és l'acreditació del nombre de persones participants que hagin estat efectivament beneficiàries de les activitats de la fase de preparació i capacitació del projecte, per mitjà dels fulls d'itinerari professional signats per l'alumne i el tutor, d'acord amb el que estableix a la norma 3 de l'annex 3 d'aquesta Ordre.
6.4.1.2 Formació lingüística de les persones participants.
Costos derivats de la impartició directa o de la subcontractació de les accions formatives en llengües estrangeres impartides per professionals acreditats en la matèria.
Per a aquestes despeses, tal com indica a la taula 1 de l'annex 2 d'aquesta Ordre, el sistema de finançament és l'aplicació d'un cost unitari per hora i participant, i el sistema simplificat de justificació és l'acreditació mitjançant document signat per cada participant, del nombre d'hores que ofereix l'acció de formació lingüística.
A banda del nom, cognoms i NIF dels alumnes signat en el document, cal també identificar el nom de l'entitat que imparteix la formació així com el calendari (dates i horari) en que s'imparteixen les classes.
6.4.1.3 Desenvolupament del pla d'execució de l'acord de col·laboració amb els socis europeus.
Aquest acord de col·laboració amb els socis europeus es troba definit a la norma 4 de l'annex 3 d'aquesta Ordre.
Costos de viatge, allotjament i manutenció en relació amb les visites als socis, i dels socis d'acolliment a Catalunya per concretar els detalls del projecte.
Costos d'assessorament extern per a la redacció i la traducció de la documentació vinculada al projecte.
El sistema de finançament de les despeses del desenvolupament del pla d'execució de l'acord de col·laboració amb els socis europeus, és del 100% dels costos reals fins a un import màxim de 5.000 euros com indica a la taula 1 de l'annex 2 d'aquesta Ordre.
La justificació d'aquestes despeses es realitza d'acord amb el que s'estableix a la base 19 de l'annex 1 d'aquesta Ordre.
6.4.2 Fase de pràctiques professionals no remunerades a països de la Unió Europea:
6.4.2.1 Desplaçament, allotjament i manutenció durant l'estada de les persones participants.
b) Costos per a la manutenció diària durant l'estada a l'estranger.
c) Costos de transport local durant l'estada a l'estranger.
d) Assegurança de viatge: ha d'incloure la cobertura d'accidents, repatriació i responsabilitat civil.
e) Costos derivats de la participació en el programa pedagògic durant l'estada (excursions, esdeveniments especials, visites).
Per a aquestes despeses, el sistema de finançament és l'aplicació d'un cost unitari per participant, d'acord amb les taules 2 i 3 de l'annex 2 d'aquesta Ordre.
El sistema simplificat de justificació és l'acreditació del nombre de persones participants que efectivament realitzin aquesta estada.
L'acreditació del viatge es realitza mitjançant el bitllet de transport dins el període subvencionable, i l'estada amb els fulls d'assistència a les pràctiques, el certificat de pràctiques professionals i els informes valoratius finals que realitzaran el participant, el tutor i el director del projecte d'acord amb el que especifica a l'annex 5 d'aquesta Ordre.
En cas que l'estada de pràctiques professionals no s'hagi completat per causes atribuïbles a les persones participants, sempre i quan no siguin motiu de força major, l'entitat subvencionada ha de retornar l'import corresponent al desplaçament, allotjament i manutenció a l'estranger de l'esmentat participant.
6.4.2.2 Desplaçament, allotjament i manutenció durant l'estada del tutor del projecte com a acompanyant de les persones participants.
b) Costos per a la manutenció diària durant l'estada a l'estranger: 3 dies d'acompanyament en el viatge de sortida i 3 dies d'estada per a la preparació del viatge de retorn.
c) La necessitat imprevista de qualsevol altre desplaçament addicional durant l'estada, estada màxima de 5 dies, ha de ser motivada i autoritzada prèviament i expressa.
d) Costos de transport local durant l'estada a l'estranger.
e) Assegurança de viatge: ha d'incloure la cobertura d'accidents, repatriació i responsabilitat civil.
Per a aquestes despeses, el sistema de finançament és l'aplicació d'un cost unitari per a la persona que assumeixi el rol de tutor del projecte, d'acord amb les taules 5 i 6 de l'annex 2 d'aquesta Ordre i el sistema simplificat de justificació és l'acreditació de la realització efectiva del desplaçament i de l'estada per part del tutor mitjançant títol dels viatges d'anada i tornada.
6.4.2.3 Tutoria durant l'estada per part de l'entitat d'acolliment a l'estranger.
a) Costos administratius i de comunicació.
b) Costos derivats de la contractació del tutor d'acolliment.
c) Costos derivats de l'organització de les activitats pedagògiques i formatives durant l'estada.
Per a aquestes despeses, el sistema de finançament és l'aplicació d'un cost unitari, per grup participant, d'acord amb la taula 4 de l'annex 2 d'aquesta Ordre, i el sistema simplificat de justificació és l'acreditació del nombre de participants que efectivament hagin realitzat l'aprenentatge d'acord amb el que estableixi l'acord de col·laboració i el seu pla d'execució.
Aquesta acreditació es realitza per mitjà dels fulls d'assistència a les pràctiques, l'informe sobre les activitats formatives i/o pedagògiques que realitzi el tutor d'acolliment i la valoració final de l'estada que faci cada participant, d'acord amb el que s'estableix a l'annex 5 d'aquesta Ordre.
Finalitzades les accions específiques del Programa TLN Mobilicat, l'entitat promotora del projecte ha de continuar la tutoria de la persona participant durant un període de 2 mesos, donant suport i acompanyament a la persona participant en l'execució de les mesures posteriors al període d'aprenentatge pràctic, acordades per la persona participant i el tutor en el full d'itinerari professional.
6.5 Actuació de direcció i coordinació transversal del projecte
Les despeses subvencionables relacionades amb aquest apartat són les que es descriuen a continuació:
Les despeses directes de personal, donat que és una actuació transversal, s'imputen per la totalitat del període de desenvolupament del projecte quan aquest estigui suportat per personal propi, l'import a imputar es calcula per a cada persona treballadora, en base al nombre d'hores realitzades segons temporalització i el seu cost per hora (cost/hora).
El cost per hora, es calcula en funció del cost salarial anual, la seguretat social anual a càrrec de l'empresa i les hores anuals segons conveni.
Es considera cost salarial el salari base brut, que inclou les pagues extraordinàries, més els complements salarials que es trobin fixats en el conveni col·lectiu o en el contracte de la persona treballadora (llevat de les hores extraordinàries i els pagaments per beneficis).
El cost/hora així obtingut, multiplicat pel total d'hores justificades en la temporalització horària per tasca desenvolupada per actuació i persona treballadora permet calcular l'import de despeses a imputar/justificar.
b) Despeses indirectes de l'actuació
Per a les despeses indirectes s'utilitza el sistema de costos simplificat previst a l'article 68.1.b del Reglament (UE) 1303/2013.
Les despeses indirectes vinculades a les actuacions de direcció i coordinació transversal del projecte es justifiquen mitjançant un tant fix del 15% calculat sobre les despeses directes de personal, correctament verificades d'aquesta mateixa actuació.
Qualsevol correcció financera que s'apliqui sobre les despeses que serveixen de base de càlcul del tant fix, en virtut de les verificacions i controls que puguin efectuar-se, dona lloc a una minoració de l'import imputat.
L'opció del tant fix per a la imputació de les despeses és obligatòria per a totes les entitats beneficiàries de les accions concedides, durant tot el procés d'execució i liquidació, i no es pot canviar aquest sistema de justificació.
No cal acreditar documentalment aquestes despeses.
6.6 Als efectes d'aquesta Ordre es consideren despeses no subvencionables les següents:
En cap cas es consideren despeses subvencionables els impostos indirectes quan siguin susceptibles de recuperació o compensació, ni els impostos personals sobre la renda.
g) Comissions i pèrdues de canvi.
Les despeses financeres, les despeses d'assessoria jurídica o financera, les despeses notarials i registrals, les despeses pericials, les despeses de garanties bancàries o d'altres institucions financeres seran subvencionables quan siguin exigibles per la normativa estatal, autonòmica o local per al desenvolupament de la operació.
h) Despeses salarials i de seguretat social de la persona treballadora durant els períodes de baixa laboral, tant si és per malaltia o accident comú, com per malaltia o accident professional o per maternitat o paternitat.
En qualsevol cas, són subvencionables les despeses de la persona que el substitueixi, però no els de la persona treballadora de baixa.
i) Les hores extraordinàries, els pagaments per beneficis, els pagaments en espècie; les vacances no efectuades; les dietes, el plus de transport; les indemnitzacions per mort i els trasllats corresponents; les indemnitzacions per suspensions, acomiadaments, cessaments o acabaments de contracte; les percepcions per matrimoni.
j) Els complements o plusos salarials (antiguitat, coneixements especials, complements de lloc, complements en funció del resultat de l'empresa, complements quantitat i qualitat) no són subvencionables, excepte si es troben fixats en el conveni col·lectiu o en el contracte de la persona treballador.
6.7 El període d'elegibilitat genèric de les despeses subvencionables correspon a l'exercici pressupostari vigent.
7.1 Per a les actuacions corresponents a la fase de preparació i capacitació, la quantia de la subvenció ve determinada pel següent:
a) Actuació de suport pedagògic: pel nombre de persones participants que efectivament hagin realitzat almenys la primera fase del projecte, d'acord amb les condicions previstes i el mòdul corresponent.
b) Formació lingüística: pel nombre de persones participants que efectivament hagin realitzat la formació lingüística en les condicions previstes, pel nombre d'hores mínimes que ha de tenir aquesta actuació d'acord amb el que s'estableix a l'annex 6 d'aquesta Ordre i mòdul corresponent.
c) Desenvolupament del pla d'execució de l'acord de col·laboració amb els socis europeus, la quantia ve determinada per un import màxim.
Per a les actuacions corresponents a la fase de pràctiques professionals no remunerades a països de la Unió Europea, la quantia de la subvenció, ve determinada pel que respecta al desplaçament i manutenció durant l'estada de persones participants i del tutor del projecte al país de destinació, pel nombre de persones desplaçades, nombre de dies d'estada, país de destí de les pràctiques i pels mòduls corresponents; i pel que respecta a la tutoria d'acolliment en el país de destinació, pel nombre de dies en què realment es realitzi l'esmentada funció, que necessàriament ha de coincidir amb el nombre de dies de l'estada de les persones participants, pel país d'acollida en concret i pel mòdul corresponent.
Respecte de l'actuació transversal de direcció i coordinació del projecte, la quantia de la subvenció ve determinada per un import màxim.
A les taules de l'annex 2 d'aquesta Ordre es detallen, els imports màxims i els valors dels mòduls a aplicar pel càlcul de la quantia de la subvenció.
7.2 Els criteris que es tenen en compte per determinar la quantia de les subvencions són: la puntuació obtinguda, el cost del projecte i les disponibilitats pressupostàries.
7.3 Cal haver executat i justificat, com a mínim, la despesa corresponent al 50% dels participants pels que s'hagi atorgat el projecte objecte de la subvenció per poder considerar complert l'objectiu i la finalitat del mateix.
7.4 L'atorgament d'aquestes subvencions està supeditat a la possibilitat de reducció parcial o total de la subvenció, abans no es dicti la resolució definitiva de concessió, com a conseqüència de les restriccions que es derivin del compliment dels objectius d'estabilitat pressupostària i sostenibilitat financera.
7.5 En cas que el cost final efectiu de l'activitat subvencionada sigui inferior al cost inicialment pressupostat, la despesa mínima, realitzada i justificada, de l'activitat subvencionada exigible per poder considerar acomplert l'objecte i la finalitat de la subvenció és del 70%.
L'incompliment d'aquesta despesa mínima establerta, comporta la revocació de la subvenció atorgada.
a) Complir l'objectiu i la finalitat, executar el projecte, realitzar l'activitat i adoptar el comportament que fonamenta la concessió de la subvenció, i acreditar-ho davant el Servei Públic d'Ocupació de Catalunya en la forma i termini que s'estableix a la base 19 de l'annex 1 i als annexos 5 i 6 d'aquesta Ordre.
b) Les entitats públiques han de formalitzar el corresponent encàrrec de gestió, en cas que l'entitat beneficiaria sigui una entitat pública, i aquesta vulgui executar les actuacions mitjançant ens instrumentals, sempre que aquests hagin recollit expressament, en la norma que els crea o en els seus estatuts, que tenen la condició de mitjà propi i servei tècnic de l'entitat beneficiària, d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic.
c) Justificar davant l'Àrea d'Ocupació Juvenil, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en aquesta Ordre.
d) Subscriure una pòlissa d'assegurança d'accidents personals amb cobertura, per a cadascuna de les persones participants, d'un capital de 23.432,25 euros, en cas de mort, i d'un capital de 46.864,52 euros, en cas d'invalidesa, ambdós derivats del risc d'accident, durant el desplaçament per qualsevol mitjà i durant l'assistència a les accions, amb caràcter previ a l'inici de l'acció formativa, que cobreixi el període de duració teoricopràctic de l'acció formativa, les despeses d'accident in itinere, i els riscos derivats de les visites de l'alumnat a empreses o altres establiments que s'organitzin per donar suport al desenvolupament de les accions formatives.
L'assegurança ha de cobrir la fase de preparació i capacitació a Catalunya, el viatge al país de destinació i el viatge de tornada a Catalunya, la fase de pràctiques en empreses al país de destinació i el mòdul de formació pràctica.
L'entitat subvencionada ha d'ampliar la cobertura de la pòlissa, en cas que la formació lingüística durant la fase de preparació i capacitació hagi estat subcontractada a una altra entitat.
L'entitat beneficiària pot optar per subscriure una pòlissa d'assegurança col·lectiva que doni cobertura a tots els participants del projecte aprovat.
e) Conservar els justificants originals (paper i electrònics), i tota la documentació relacionada amb la subvenció atorgada, durant un període mínim de cinc anys a comptar des de la data de finalització del termini de justificació de l'objecte de la subvenció, o bé, des de la data de presentació dels justificants corresponents, si és anterior.
A més, atès que hi ha cofinançament per part del Fons Social Europeu (FSE), ha de conservar tots els documents justificatius de les despeses cofinançades per l'FSE durant un termini de tres anys a partir del 31 de desembre de l'any següent a la presentació a la Comissió Europea dels comptes en els quals s'hagin inclòs les despeses.
El Servei Públic d'Ocupació de Catalunya informa a les entitats beneficiàries de la data d'inici d'aquest període.
Aquest s'ha de notificar, prèviament i per escrit, a l'Àrea d'Ocupació Juvenil amb anterioritat a la finalització del termini d'execució, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquesta Ordre.
g) Sotmetre's a les actuacions de comprovació que corresponguin al Servei Públic d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, facilitant tota la informació i la documentació que els sigui requerida en l'exercici de les actuacions anteriors.
Així mateix, els contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de control i verificació per les autoritats a dalt esmentades.
h) Comunicar a l'òrgan concedent altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció i qualsevol altra alteració produïda en les ja comunicades, a fi i efecte que se'n pugui avaluar la seva compatibilitat.
k) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 25 de l'annex 1 d'aquesta Ordre.
l) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i, d'altra banda, l'adequació entre els registres comptables i els documents acreditatius de les despeses derivades de la realització d'aquestes activitats.
m) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà, que permeti verificar el registre comptable d'aquestes despeses i, si escau, el cofinançament de la despesa pel Fons Social Europeu.
o) Quan l'import de la despesa subvencionable superi la quantitat de 18.000 euros, en cas de subministraments i serveis, l'entitat beneficiaria ha de sol·licitar com a mínim tres ofertes de diferents proveïdors, amb caràcter previ a la contractació, tret que, per les seves característiques especials, no hi hagi en el mercat suficient nombre d'entitats que els realitzin, prestin o subministrin.
p) Complir amb les obligacions que es determinen a la base 25 de l'annex 1 d'aquesta Ordre en relació amb la publicitat de les subvencions.
q) Acceptar la seva inclusió en la llista de beneficiaris publicada d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013.
r) Informar dels indicadors d'execució i de resultats, tant comuns com específics, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu, en la forma i terminis que estableixi l'òrgan competent.
s) D'acord amb el que s'estableix a l'article 15.2 de la Llei 19/2014 de 29 de desembre, de transparència, accés a la informació pública i bon govern, en cas que les entitats beneficiàries siguin persones jurídiques i l'import a atorgar sigui superior a 10.000 euros, comunicar la informació relativa a les retribucions dels òrgans de direcció o administració, a l'efecte de fer-les públiques.
t) Les entitats beneficiàries han d'acreditar el compliment de requisits per participar d'acord amb les característiques del programa, i, d'acord amb la Llei 15/1999, de 13 de desembre, de protecció de dades de caràcter personal, complir amb l'obligació de recopilar les dades de les persones participants, la custòdia de la fitxa de participant amb les mesures de seguretat corresponents i la garantia en la tramesa de les dades.
u) Adherir-se als principis ètics i regles de conducta als quals han d'adequar la seva activitat les persones beneficiàries, el contingut dels quals es troba a l'annex 7 d'aquesta Ordre.
v) Les entitats privades a què es refereixen els epígrafs a) i b) de l'article 3.4 de la Llei 19/2014, del 29 de desembre, han de complir amb les obligacions de transparència del títol II de la mateixa Llei que els siguin aplicables.
w) Justificar el compliment dels requisits i condicions que determinen la concessió i gaudiment de la subvenció.
x) Complir amb les indicacions que determinin les guies i les instruccions que s'esmenten i desenvolupen en aquesta Ordre, pels diferents àmbits de gestió i que es publiquin a la pàgina web del Servei Públic d'Ocupació de Catalunya.
y) Complir les altres obligacions que preveu la normativa vigent en matèria de subvencions i les bases reguladores d'aquesta subvenció.
9.1 Les sol·licituds s'han de presentar segons model normalitzat i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits/cercador/?queryNat=Subvencions+per+a+projectes+de+mobilitat+transnacional ), concretament, buscant el tràmit "Subvencions per a projectes de mobilitat transnacional, adreçats a joves inscrits i en situació de beneficiari al Registre del Servei Nacional de Garantia Juvenil en data immediatament anterior a l'inici de l'actuació en el cercador de "Tràmits Gencat".
9.2 Les sol·licituds han d'anar adreçades a la persona titular de la Direcció del Servei Públic d'Ocupació de Catalunya i s'han de presentar, preferentment, en format electrònic acompanyades de la documentació que preveuen les bases d'aquesta Ordre.
9.3 Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la pròpia Seu electrònica.
9.4 En el supòsit d'interrupció per circumstàncies accidentals del funcionament de la Seu electrònica, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
No obstant això, quan no sigui tècnicament possible que la persona usuària accedeixi a visualitzar el missatge esmentat i es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es pot dur a terme durant els tres dies hàbils consecutius.
9.5 En cada convocatòria es poden establir els llocs i la forma de presentació de les sol·licituds per a les diferents entitats sol·licitants.
9.6 La presentació de la sol·licitud de subvenció faculta l'Administració per verificar en qualsevol moment la veracitat de les dades que hi consten o es declaren, i a demanar que s'aporti la documentació complementària que consideri necessària per acreditar les dades que figuren a la sol·licitud.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
9.7 La signatura de la sol·licitud comporta l'autorització al Servei Públic d'Ocupació de Catalunya per obtenir, per interoperabilitat, les dades disponibles al Catàleg de dades i documents electrònics.
A més, també es consultarà les dades relatives a la constitució, estatuts i altres documents fundacionals, mitjançant la consulta als registres corresponents i al Registre Mercantil, sempre que aquestes dades estiguin disponibles en els esmentats registres.
9.8 Amb les sol·licituds s'han d'incloure les declaracions responsables establertes a la base 5 de l'annex 1 d'aquesta Ordre, i, a més, les que es detallen a continuació:
a) La no existència d'altres subvencions o ajuts públics i/o privats, nacionals o internacionals, per al mateix concepte.
En cas afirmatiu cal indicar, al formulari de sol·licitud, el Programa al qual s'acull, la quantia sol·licitada, el percentatge que suposen del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
b) Disposar de l'escriptura de constitució de l'entitat i de la inscripció dels seus estatuts al registre corresponent.
c) Disposar de facultats de representació de l'entitat sense ànim de lucre, d'acord amb l'escriptura notarial corresponent inscrita al registre que correspongui, si escau.
d) Disposar dels llibres comptables, dels registres diligenciats i d'altres documents degudament auditats, en els termes que exigeix la legislació mercantil i sectorial aplicable.
e) En cas que l'entitat beneficiària de la subvenció subcontracti d'acord amb els termes indicats en les bases d'aquesta Ordre, ha d'indicar a la sol·licitud l'entitat amb la qual realitzarà la subcontractació, per tal que l'òrgan concedent ho valori i autoritzi mitjançant la resolució d'atorgament.
f) En cas que els beneficiaris siguin persones jurídiques i l'import a atorgar sigui superior a 10.000 euros, cal comunicar la informació relativa a les retribucions dels seus òrgans de direcció o administració per tal de fer-les públiques al web del Servei Públic d'Ocupació de Catalunya.
9.9 Juntament amb la sol·licitud s'ha de presentar la documentació següent disponible al Canal Empresa:
a) Annex de dades específiques per a la sol·licitud de subvenció del Projecte TLN Mobilicat, segons model normalitzat.
b) Descripció del projecte TLN Mobilicat: aquesta descripció ha de concretar les característiques del projecte relacionades en la norma 2 de l'annex 3, d'aquesta Ordre, segons model normalitzat.
c) Si s'escau, currículum vitae del director o directora del projecte amb experiència prèvia mínima de 2 anys, en projectes de mobilitat transnacional, on s'especifiqui que autoritza l'Administració a consultar les dades relatives a les titulacions acadèmiques, o s'adjunti còpia compulsada d'aquests documents, segons model.
d) Cronograma que inclogui les diferents fases i actuacions que es desenvoluparan en cadascuna d'elles.
e) Pressupost complet i detallat del projecte en el qual hi figurin totes les despeses previstes, la quantia de l'ajut que se sol·licita, així com el detall de les fons de finançament de la línia de subvenció, segons model normalitzat.
El pressupost es desglossarà per actuacions i per conceptes de despesa.
Cal fer-hi constar el nom del director o directora, així com el nombre de tècnics de coordinació a contractar.
f) Acords de col·laboració signats amb els socis estrangers de mobilitat segons indicacions recollides a la norma 4 de l'annex 3, d'aquesta Ordre.
g) Si s'escau, còpies dels documents acreditatius d'experiències de mobilitats transnacionals anteriors a aquesta Ordre.
h) Declaració de contractació de la pòlissa d'assegurança o còpia compulsada del contracte d'assegurança de l'entitat subvencionada que cobreixi totes les instal·lacions on es durà a terme la fase de preparació i capacitació i el desplaçament in itinere.
Si s'escau, declaració de contractació de la pòlissa d'assegurança o còpia compulsada del contracte d'assegurança de l'entitat subcontractada per impartir la formació lingüística i el desplaçament in itinere, segons model normalitzat.
i) Si s'escau, certificat de solidesa de les instal·lacions de l'entitat subvencionada visat per l'arquitecte municipal (validesa de 3 anys).
j) Si s'escau, certificat de solidesa de les instal·lacions de l'entitat subcontractada que impartirà la formació lingüística visat per l'arquitecte municipal (validesa de 3 anys).
k) Si s'escau, sol·licitud de transferència bancària, segons model normalitzat.
l) Remuneracions brutes anuals dels càrrecs de direcció i administració de l'entitat, segons model normalitzat.
m) Original i fotocòpia, o còpia compulsada dels poders de representació.
En cas que la representació estigui inscrita als esmentats registres, no cal aportar aquesta documentació perquè l'Àrea d'Ocupació Juvenil ho comprovarà d'ofici.
9.10 En cas que els documents ja es trobin en poder de qualsevol dels Departaments de la Generalitat de Catalunya, en aplicació del que preveu l'article 28.3 de la Llei 39/2015, d'1 d'octubre del procediment administratiu comú de les administracions públiques, la seva aportació es pot substituir per una declaració de la persona sol·licitant segons la qual no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
Aquesta declaració s'inclou al formulari de sol·licitud normalitzat disponible a Canal Empresa
9.11 Les persones sol·licitants que hagin negociat amb l'Agència Estatal de l'Administració Tributària, l'Agència Tributària de Catalunya o la Tresoreria General de la Seguretat Social una pròrroga, un ajornament, una moratòria o qualsevol altra condició especial dels seus deutes, cal que aportin la documentació que acrediti aquesta prerrogativa especial, juntament amb la sol·licitud.
9.12 Les entitats sol·licitants poden presentar còpies digitalitzades dels documents en el moment de la convocatòria, les quals són documents substitutius de les còpies compulsades.
La seva fidelitat als originals presentats digitalment es garanteix mitjançant un segell d'òrgan.
9.13 La identificació i la signatura electrònica de les persones beneficiàries es fa a través dels sistemes d'identificació i signatura electrònica admesos per la Seu electrònica d'acord amb els criteris establerts a l'Ordre GRI/233/2015, del 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
En tot cas, les persones que presentin les sol·licituds per mitjans telemàtics, es poden identificar i signar electrònicament, mitjançant mecanismes d'identificació i signatura de nivell mitjà de seguretat o de nivell superior.
En el supòsit que l'import total de la subvenció adjudicada superi un total de 60.000 euros, es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé per al tràmit de justificació.
9.14 El termini per a la presentació de les sol·licituds s'estableix a la convocatòria.
10.1 L'incompliment dels requisits no esmenables de la base 5 de l'annex 1 d'aquesta Ordre o del termini de presentació de sol·licituds que estableixi la convocatòria comporta la inadmissió de la sol·licitud.
10.2 Si la sol·licitud no reuneix els requisits establerts en les bases d'aquesta Ordre es requerirà a la persona sol·licitant, perquè, en el termini de 10 dies hàbils, esmeni el defecte o adjunti la documentació preceptiva, amb indicació que, si no ho fa, es considera que desisteix de la seva petició, amb resolució prèvia, d'acord amb el que disposa l'article 68 de la Llei 39/2015, d'1 d'octubre, del procediment comú de les administracions públiques.
10.3 La manca de presentació de qualsevol dels documents que preveu la base 9 de l'annex 1 d'aquesta Ordre o la manca d'esmena dels requisits esmenables, en el termini de 10 dies hàbils amb requeriment previ, comporta el desistiment de la sol·licitud.
10.3 Qualsevol persona sol·licitant pot desistir expressament de la seva sol·licitud de subvenció presentant un escrit de desistiment i l'Àrea d'Ocupació Juvenil ha d'acceptar el desistiment amb la resolució corresponent.
10.4 Prèviament a la concessió de les subvencions, l'Àrea d'Ocupació Juvenil ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada individualment per qualsevol mitjà que permeti tenir constància de la recepció per part de la persona interessada o la seva representant, d'acord amb els articles 40-43 de la Llei 39/2015, d'1 d'octubre.
Així mateix, es podran utilitzar mitjans electrònics quan les persones interessades així ho hagin sol·licitat o consentit expressament, d'acord amb l'article 43 de la Llei 26/2010, de 3 d'agost, de règim jurídic i de procediment de les administracions públiques de Catalunya.
Complementàriament, es realitza també la publicació de la notificació al Tauler electrònic de l'Administració de la Generalitat ( https://tauler.seu.cat/inici.do? idens=1 ).
11.1 Els criteris de valoració de les sol·licituds són els següents:
11.1.1 La puntuació màxima per projecte és de 100 punts.
Per poder optar als ajuts proposats els projectes han d'obtenir un mínim de 50 punts.
11.1.2 Els criteris i la seva ponderació són els següents:
a) Claredat i definició del projecte TLN Mobilicat, puntuació màxima de 30 punts.
- Justificació de la necessitat del projecte.
S'ha d'especificar quina és l'adequació del projecte en relació amb les necessitats del mercat laboral, en què consistirà, i la coherència del projecte amb les accions que el composen, descripció de la planificació i desenvolupament i calendari d'execució, puntuació màxima de 10 punts.
- Descripció del projecte, selecció de les persones participants.
Les actuacions han d'estar adaptades a les expectatives de les persones participants i a la demanda del mercat laboral.
Descripció de les accions de seguiment previstes, puntuació màxima de 10 punts.
- Preparació del projecte i recerca dels socis d'acollida.
Procés de selecció dels socis, puntuació màxima de 10 punts.
La puntuació d'aquest criteri és acumulativa i el resultat final és la suma de la valoració dels diferents ítems.
b) Mesures per afavorir la inserció laboral de les participants un cop finalitzada l'estada durant un mínim de 2 mesos, puntuació màxima de 15 punts.
- Descripció detallada de les mesures d'acompanyament previstes, puntuació màxima de 8 punts.
- Planificació temporalitzada de les mesures, puntuació màxima de 7 punts.
c) Es valorarà positivament la impartició d'hores de formació lingüística complementàries opcionals, puntuació màxima de 20 punts.
- Increment d'hores complementàries opcionals de preparació lingüística durant la fase de preparació i capacitació, i/o durant la fase de pràctiques professionals, a raó de 5 punts per cada 10 hores complementàries opcionals de formació lingüística.
d) Millores en la preparació intercultural, puntuació màxima de 10 punts.
Oferiment de tallers estructurats dirigits per personal originari del país de destinació (mínim 4 hores/sessió):
1 sessió, puntuació màxima de 5 punts.
2 sessions, puntuació màxima de 10 punts.
e) Proposta d'activitats pedagògiques, formatives, culturals durant l'estada, puntuació màxima de 10 punts.
Aquesta puntuació s'atorga a raó de: fins a 4 activitats 2 punts i per a cada activitat programada addicional 2 punts i fins a arribar a una puntuació màxima de 10 punts.
f) Compromís de col·laboració amb entitats europees per acollir les seves mobilitats, puntuació màxima de 5 punts.
En aquest sentit, es valora el fet que l'entitat subvencionada es comprometi a acollir joves procedents de països de la Unió Europea amb l'objectiu de fer estades de pràctiques professionals a Catalunya en el marc del programa TLN Mobility.
g) Projectes en els quals, com a mínim, un dels fluxos tingui com a destinatàries les persones amb una discapacitat igual o superior a un 33%, puntuació màxima de 10 punts.
11.2 L'import de l'ajut s'atorga en funció de la puntuació obtinguda.
S'atorga el 100% de l'ajut a les entitats que hagin obtingut la puntuació més alta.
En funció de la puntuació obtinguda es reduirà a les entitats subvencionades l'import de l'ajut i, consegüentment, el nombre d'alumnes i/o setmanes d'acord amb el pressupost disponible.
En cas d'empat en la puntuació entre projectes, i de no disposar de suficient import atorgable per a aquests, l'import a atorgar es reduirà proporcionalment de l'import sol·licitat.
11.3 Es deixarà constància a l'expedient dels aspectes concrets que s'han valorat en aplicació de cada criteri i de la relació entre la puntuació obtinguda i l'import de subvenció.
12.1 El procediment de la concessió de les subvencions regulades en aquesta Ordre és el de concurrència competitiva.
12.2 L'òrgan competent per a la instrucció del procediment és l'Àrea d'Ocupació Juvenil.
12.3 Un cop avaluades les sol·licituds, l'Àrea d'Ocupació Juvenil formula la proposta de resolució d'atorgament a l'òrgan concedent, d'acord amb l'informe de la comissió de valoració o òrgan col·legiat.
Aquesta proposta de concessió contindrà la llista de sol·licitants proposats per ser beneficiaris de les subvencions i les persones o entitats que formen part de la llista de reserva, si n'hi ha, i estarà detallada en funció de la puntuació obtinguda d'acord amb els criteris d'avaluació previstos en aquesta Ordre.
12.4 La composició de l'òrgan col·legiat que analitza i avalua les sol·licituds presentades és:
President o presidenta: la persona titular de l'Àrea d'Ocupació Juvenil del Servei Públic d'Ocupació de Catalunya.
Secretari o secretària: la persona titular de l'Àrea de Programes Internacionals del Servei Públic d'Ocupació de Catalunya.
Assessor o assessora jurídic: la persona titular del Servei Jurídic del Servei Públic d'Ocupació de Catalunya que actua com a òrgan d'assessorament.
Vocal: un tècnic o tècnica de l'Àrea de Programes Internacionals.
13.1 L'òrgan competent per dictar la resolució és la persona titular de la Direcció del Servei Públic d'Ocupació de Catalunya, a proposta de la persona titular de l'Àrea d'Ocupació Juvenil.
13.2 El termini màxim per emetre la resolució i notificar-la és de 2 mesos, a comptar des de la data de la publicació de la convocatòria.
13.3 La resolució d'atorgament ha de ser degudament motivada i ha de contenir, com a mínim, la identificació de la persona o persones sol·licitants a les quals es concedeix la subvenció, l'import i, si escau, el percentatge subvencionat del pressupost de l'activitat, i en cas que s'autoritzin bestretes, la justificació de l'execució de l'objecte de la subvenció, i si escau, l'autorització de subcontractació de les actuacions subvencionables.
13.4 Aquesta resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es pugui utilitzar addicionalment altres mitjans electrònics.
13.5 En cas que l'òrgan competent no dicti i notifiqui la resolució en el termini de 2 mesos, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
13.6 La resolució d'atorgament o de denegació de les subvencions, que no exhaureix la via administrativa, pot ser objecte de recurs d'alçada davant del secretari general del Departament de Treball, Afers Socials i Famílies en el termini d'un mes, a comptar des l'endemà de la notificació de la resolució, segons que estableixen els articles 121 i 122 de la Llei 39/2015, d'1 d'octubre, i l'article 76 de la Llei 26/2010, del 3 d'agost.
13.7 Les subvencions que es puguin concedir no generen cap dret a la concessió d'altres subvencions en exercicis futurs.
14.1 S'entén que una entitat beneficiària subcontracta quan concerta amb tercers l'execució total o parcial de l'activitat que constitueix l'objecte de la subvenció.
14.2 D'acord amb el que s'exposa en l'apartat anterior i a efectes d'aquesta Ordre, únicament són susceptibles de subcontractació les accions de formació lingüística.
14.3 La subcontractació s'ha d'ajustar als articles 29 i 46 de la Llei 38/2003, de 17 de novembre, general de subvencions, i a l'article 68 del Reial decret 887/2006, de 21 de juliol, que en desenvolupa el reglament.
14.4 La subcontractació en cap cas no pot suposar un cost addicional en l'import de la subvenció.
14.5 Les entitats beneficiàries són responsables que en l'execució de l'activitat subvencionada concertada amb tercers es respectin els límits establerts pel que fa a la naturalesa i la quantia de despeses subvencionables, i els contractistes estan subjectes al deure de col·laboració per permetre la verificació adequada del compliment dels límits esmentats.
14.6 En cap cas l'entitat beneficiària pot subcontractar l'execució total o parcial de les accions subvencionades amb les persones o entitats que estableix l'article 29.7 de la Llei 38/2003, de 17 de novembre.
14.7 La subcontractació s'ha de formalitzar per escrit mitjançant contracte.
14.8 La subscripció del contracte no exclou de la responsabilitat directa i inequívoca de l'entitat beneficiària de la subvenció, en relació amb les obligacions inherents a aquesta condició.
14.9 El subcontractista no pot concertar amb tercers l'execució total ni parcial de l'acció subcontractada.
14.10 S'ha d'acreditar la solvència tècnica de l'empresa o professional que se subcontracta.
14.11 A més del que estableix l'article 29 de la Llei 38/2003, de 17 de novembre, general de subvencions, en la subcontractació de les actuacions cal tenir en compte el següent:
a) La mateixa entitat subcontractada no pot tenir la condició de beneficiària i de subcontractada en actuacions de la mateixa convocatòria.
b) El contingut de la prestació que se subcontracta ha d'estar perfectament identificat en relació amb el projecte o activitat.
c) La persona o entitat beneficiària ha de facilitar informació sobre l'adequació dels preus al mercat en els casos que li sigui requerida.
Per a la justificació de les activitats subcontractades s'ha de presentar un document formalitzat per l'entitat subvencionada i la subcontractada, en el qual cal identificar les activitats que es realitzin, la seva durada i el seu cost.
14.12 El contingut mínim que ha d'incloure el contracte és el següent:
e) Dies i hores lectives de formació lingüística que impartirà l'entitat subcontractada.
h) Vigència de la relació contractual.
i) Lloc on s'impartirà la formació lingüística
j) Data d'inici i de finalització de la formació lingüística
l) Condicionament de l'efectivitat del contracte a l'atorgament de la subvenció.
m) L'obligació per part del centre o entitat subcontractada de facilitar la informació requerida pel Servei Públic d'Ocupació de Catalunya.
n) Causes d'extinció i incompliment de la relació contractual.
o) Òrgans i procediments als quals se sotmetran les qüestions litigioses que es puguin derivar del conveni.
14.13 D'acord amb el que estableix l'article 31.3 de la Llei 38/2003, de 17 de novembre, general de subvencions, quan l'import de la despesa subvencionada superi la quantitat de 18.000 euros en el cas de subministraments l'entitat beneficiària ha de sol·licitar com a mínim tres ofertes de diferents proveïdors prèviament a la contractació, excepte si per les especials característiques no hi ha al mercat prou proveïdors, o si la despesa s'ha realitzat abans de la sol·licitud de la subvenció.
14.14 En cas que la subcontractació superi el 20% de l'import atorgat i que aquest import superi els 60.000 euros, l'entitat beneficiària ha de presentar una sol·licitud d'autorització de la subcontractació, el document del contracte o conveni i el document de la declaració responsable de l'entitat subcontractada.
L'òrgan concedent comprova la documentació presentada i, si tot és correcte, autoritzarà expressament la subcontractació.
15.1 Prèviament al reconeixement de l'obligació de cadascun dels pagaments, l'Àrea d'Ocupació Juvenil comprova d'ofici si l'entitat beneficiària està al corrent de les obligacions tributàries i amb la Seguretat Social, i en proposa el pagament.
15.2 L'ordenació del pagament s'efectua de manera successiva d'acord amb el Pla de Tresoreria del Servei Públic d'Ocupació de Catalunya i les seves disponibilitats.
15.3 El pagament de la subvenció es fracciona en 2 terminis: en primer lloc, es tramita una bestreta del 80% de l'import atorgat per al qual no s'exigeixen garanties un cop presentada l'acceptació de la subvenció després d'haver rebut la notificació de la resolució d'atorgament.
En segon lloc, es tramita el pagament del 20% restant una vegada l'activitat subvencionada s'hagi justificat degudament d'acord amb el que estableix la base 19 de l'annex 1 d'aquesta Ordre.
En cas que s'hagin produït minoracions o renúncies, s'adaptarà aquest segon pagament a l'import finalment atorgat.
15.4 L'eficàcia de la resolució està supeditada a la presentació de l'acceptació expressa de la subvenció, mitjançant el model normalitzat disponible al Canal Empresa en un termini màxim de 48 hores, un cop rebuda la notificació de la resolució d'atorgament.
15.5 Les entitats iniciaran el Projecte mitjançant la realització d'una sessió informativa sobre el contingut de les accions que formen part del projecte TLN Mobilicat, amb els possibles candidats, d'acord amb el que s'estableix a la norma 2 de l'annex 3 d'aquesta Ordre.
15.6 El període d'execució dels projectes s'estableix a la convocatòria.
A aquest efecte, el projecte es considera finalitzat quan acabi l'estada de l'últim flux d'enviament previst, tot i que roman el compromís d'acompanyament per a la inserció durant els dos mesos posteriors a la finalització de l'estada.
16.1 D'acord amb l'article 19.4 de la Llei 38/2003, de 17 de novembre, general de subvencions, l'alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions, fora dels casos permesos en aquestes bases, pot donar lloc a la modificació de la resolució d'atorgament, sempre i quan no s'alteri l'objecte i la finalitat de la subvenció.
16.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95 e) del Decret legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya i que no afectin a la concurrència competitiva.
17.1 La certificació de les actuacions a FSE exigeix la recopilació de determinats indicadors d'execució i de resultats per mesurar l'eficàcia de les actuacions cofinançades següents:
a) Comuns d'execució relatius als participants:
-Aturats, inclosos els de llarga durada
-Persones inactives no integrades en les sistemes d'educació o formació
-Persones ocupades, inclosos els treballadors per compte pròpia
-Persones menors de 25 anys d'edat
-Persones amb estudis d'ensenyament primària (CINE 1) o secundària (CINE 2)
-Persones amb el segon cicle d'ensenyament secundària (CINE 3) o amb ensenyament postsecundari (CINE 4)
-Persones amb ensenyament superior o terciari (CINE 5 a 8)
-Participants que viuen en llars on tots els membres estan sense ocupació
-Participants que viuen en llars on tots els membres estan sense ocupació amb fills a càrrec
-Participants que viuen en llars amb un únic adult amb fills a càrrec.
-Emigrants, participants d'origen estranger, minories (incloses comunitats marginades, com la població romaní)
-Persones sense llar o afectades per l'exclusió d'habitatge
b) Comuns de resultat relatius als participants
-Participants que han obtingut una qualificació un cop finalitzada la seva participació
17.2 El Servei Públic d'Ocupació de Catalunya estableix els mitjans i els terminis pel registre d'informació de les dades, de manera estandarditzada i sistematitzada, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu per al període 2014-2020, la Conferència sectorial d'Ocupació i Afers Laborals – Plan Anual de Políticas de Empleo, PAPE- i al mateix Servei Públic d'Ocupació de Catalunya, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
El registre s'ha de realitzar com a mínim trimestralment.
18.1 Les actuacions de verificació per part de la Subdirecció General de Verificació i Supervisió del Servei Públic d'Ocupació de Catalunya de les accions subvencionables seran de dos tipus:
Tenen per objecte verificar l'execució de les actuacions i assegurar que aquesta està suportada pels corresponents documents justificatius i garantir que les declaracions justificatives de despeses presentades per les entitats beneficiàries estiguin suportades per documentació justificativa (factures, nòmines, extractes bancaris, etc.).
Quant a la justificació dels mòduls, la documentació justificativa no inclou factures, nòmines, ni extractes bancaris.
Les verificacions sobre el terreny s'han d'efectuar durant la realització de l'acció subvencionada.
18.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi la Subdirecció General de Verificació i Supervisió del Servei Públic d'Ocupació de Catalunya.
19.1 Les entitats beneficiàries de les subvencions han de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, l'article 98.1 del Decret legislatiu 3/2002, de 24 de desembre, i l'Ordre ECO/172/2015, de 3 de juny, sobre les formes de justificació de subvencions.
La documentació justificativa ha de complir els requisits que determini la norma relativa a les despeses subvencionables.
Un cop finalitzades les actuacions l'entitat beneficiària ha de presentar la justificació de la subvenció corresponent a cada actuació en el termini de 2 mesos després de l'acabament de l'execució de la darrera acció del projecte.
Les entitats beneficiàries han de presentar la justificació signada electrònicament pel representant legal de l'entitat beneficiària mitjançant el Canal Empresa.
a) La modalitat de justificació mitjançant compte justificatiu amb aportació de justificants de despesa, per a les actuacions vinculades a l'elaboració del pla d'execució de l'acord de col·laboració i les actuacions de direcció i coordinació transversal del projecte.
b) La modalitat de justificació mitjançant mòduls per a les actuacions de suport pedagògic, de formació lingüística i les desenvolupades en la fase de pràctiques professionals no remunerades a països de la Unió Europea.
Els apartats a) i b) anteriors corresponen a les dues modalitats de justificació per a cada línia de subvenció, i es despleguen a l'annex 6 d'aquesta Ordre.
19.2 Contingut de la justificació
La justificació de la subvenció inclou una memòria tècnica i una memòria econòmica:
a) La memòria tècnica: ha d'incloure la documentació detallada a l'annex 5 d'aquesta Ordre.
b) La memòria econòmica: ha d'incloure la documentació detallada a l'annex 6 d'aquesta Ordre.
Les entitats beneficiàries han de presentar mitjançant el Canal Empresa la justificació mitjançant compte justificatiu signat electrònicament pel representant legal.
En cas que la justificació del projecte TLN Mobilicat no es pugui presentar en format electrònic, per tal de poder realitzar el control de la concurrència de subvencions, l'entitat beneficiària inclourà, en la relació de despeses de la memòria econòmica, per a cada despesa, la informació que permeti identificar a quina subvenció ha estat imputada i l'import o percentatge respecte el cost total de la despesa que s'ha imputat, així com el codi comptable.
En cas de cofinançament amb FSE, també s'inclou el percentatge de cofinançament.
El Servei Públic d'Ocupació de Catalunya facilita el model normalitzat de relació de despeses.
En cas que no sigui possible presentar la justificació econòmica en format electrònic, l'entitat beneficiària ha de presentar:
Els justificants originals marcats amb un segell, indicant-hi la subvenció que es justifica, el cofinançament del Fons Social Europeu i, si escau, l'import o percentatge que s'hi imputa.
No s'han de segellar els justificants de les despeses de personal en nòmina de l'entitat beneficiària imputades mitjançant hores de dedicació i cost/hora (nòmines i TC), ni les factures electròniques.
Les factures, ja siguin completes o simplificades, han de complir els requisits que estableix el Reglament pel qual es regulen les obligacions de facturació, aprovat pel Reial decret 1619/2012, de 30 de novembre.
La descripció de l'operació ha d'aportar informació suficient sobre el concepte i el període objecte de facturació, per tal que es pugui verificar la relació de la despesa amb l'actuació objecte de l'ajut.
Si el concepte de la factura no és prou explicatiu, cal adjuntar-hi els albarans de lliurament corresponents o altra documentació justificativa.
En cas que en algunes de les factures sol·licitades no hi consti l'IVA, és obligatori fer referència a la disposició normativa en virtut de la qual és d'aplicació l'exempció, d'acord amb l'article 6.1.j del Reial decret 1619/2012, de 30 de novembre.
Els documents acreditatius del pagament han d'indicar a més tot allò que s'estableix en el Reial decret 1619/2012, de 30 de novembre, pel qual s'aprova el reglament pel qual es regulen les obligacions de facturació.
a) La identificació del beneficiari i l'ordenant del pagament.
L'ordenant ha de ser el beneficiari de l'ajut i ha de fer-hi constar el seu NIF i la denominació social.
b) El concepte pel qual s'ordena el pagament i la remissió al número o números de factures a què correspon.
Si el document de pagament no fa referència a les factures, ha d'anar acompanyat de la documentació complementària que permeti verificar la correspondència entre despesa imputada i pagament efectiu.
19.3 Els criteris d'imputació de les despeses es recullen a la base 6 de l'annex 1 d'aquesta Ordre.
19.4 En cas que s'hagi complert tant l'objecte i la finalitat de la subvenció com la despesa mínima establerta en la base 7 de l'annex 1 d'aquesta Ordre, es tramitarà el pagament de la subvenció per l'import efectivament justificat.
L'incompliment d'aquesta despesa mínima establerta, així com l'objecte i la finalitat de la subvenció, comporta la revocació total de la subvenció atorgada.
19.5 Termini i lloc de presentació
Un cop finalitzades les actuacions, en el termini màxim de dos mesos des de la data de finalització de les estades, l'entitat beneficiària de la subvenció haurà de presentar la justificació de la subvenció corresponent de cada actuació al Servei de Control i Justificació Econòmica.
La documentació s'ha de presentar preferentment en format electrònic segons model normalitzat i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits/cercador/?queryNat=Subvencions+per+a+projectes+de+mobilitat+transnacional ), concretament buscant el tràmit "Subvencions per a projectes de mobilitat transnacional, adreçats a joves inscrits i en situació de beneficiari al Registre del Servei Nacional de Garantia Juvenil en data immediatament anterior a l'inici de l'actuació en el cercador de "Tràmits Gencat".
19.6 Ampliació del termini de presentació de justificació econòmica.
L'òrgan concedent de la subvenció podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre i quan estigui justificat i no es perjudiquin els drets de tercers, d'acord amb el que preveu l'article 32 de la Llei 39/2015, d'1 d'octubre del procediment administratiu comú de les administracions públiques.
21.1 Són causes de revocació les previstes pels articles 92 bis i 99 del Decret legislatiu 3/2002, de 24 de desembre, i l'article 37 de la Llei 38/2003, de 17 de novembre.
També serà causa de revocació l'incompliment i la falsedat en la declaració dels requisits previstos a la base 5 de l'annex 1 d'aquesta Ordre.
21.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida han d'instar l'inici del corresponent procediment, d'acord amb el que preveu la secció quarta del capítol IX de la Llei de finances públiques de Catalunya; o si aprecien algun motiu d'infracció han d'instar l'inici del procediment sancionador, d'acord amb el que preveu la secció cinquena de l'esmentat capítol IX de la Llei de finances públiques de Catalunya i el que preveu la Llei 38/2003, de 17 de novembre.
21.3 Els incompliments parcials dels requisits o les obligacions de les entitats beneficiàries, l'execució incorrecta de les accions que es posin de manifest en la verificació administrativa o in situ de les accions subvencionades, així com també la justificació d'una quantia inferior a l'atorgada inicialment, implicaran l'inici d'un procediment de revocació parcial de les subvencions concedides, que pot comportar la minoració de l'import pendent de pagament i/o el reintegrament parcial, per part de l'entitat beneficiària, de les quantitats pagades (bestretes) amb els interessos de demora corresponents.
21.4 Els criteris i fórmules que s'apliquen per calcular els imports a revocar són els següents:
21.4.2 Quan la durada de les estades a l'estranger sigui inferior a la durada de les estades atorgades, es reduirà la part proporcional.
21.4.3 S'entendrà que són participants 100% subvencionables aquells que assoleixin el 75% d'assistència durant la fase de preparació i capacitació; i es calcularà multiplicant el preu hora per les hores assistides.
21.5 Caldrà haver executat i justificat, com a mínim, la despesa corresponent al 50% dels participants per als que s'hagi atorgat el projecte objecte de la subvenció per poder considerar complert l'objectiu i la finalitat del mateix.
21.6 En compliment del que estableix l'article 100 del Text refós de la Llei de finances públiques de Catalunya, el Servei Públic d'Ocupació de Catalunya ha d'iniciar els processos de revocació quan escaigui.
Resten exclosos els supòsits de revocacions que impliquin el reintegrament d'un import inferior a 60 euros.
22.1 Les entitats beneficiàries poden renunciar només per causes justificades i de forma expressa, total o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora corresponents.
22.2 En cas que la quantitat corresponent al total de despeses justificades sigui inferior a la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció percebuda indegudament.
Els ajuts regulats en les bases d'aquesta Ordre són incompatibles amb qualsevol altre ajut obtingut per l'entitat sol·licitant per a la realització de la mateixa acció, excepte quan es tracti del finançament parcial del projecte i s'hagi definit de manera precisa en la petició de l'ajut la part subvencionada pel Servei Públic d'Ocupació de Catalunya i la part finançada amb càrrec a altres fons públics o privats.
En cas d'incompliment de les obligacions que preveuen aquestes bases els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, els capítols II i VI del Reial Decret Legislatiu 5/2000, de 4 d'agost, pel qual s'aprova el text refós de la Llei sobre Infraccions i Sancions en l'Ordre Social, així com el que estableixen els articles 101 i següents del Text refós de la Llei de finances públiques de Catalunya, en tot el que no s'hi oposi, amb independència del reintegrament total o parcial de la subvenció.
25.1 Es farà publicitat de les subvencions concedides mitjançant l'exposició de la seva relació al Tauler electrònic de l'Administració de la Generalitat ( https://tauler.seu.cat/inici.do? idens=1 ), i al portal de la transparència ( http://transparencia.gencat.cat ).
En cas que l'import de les subvencions atorgades, individualment considerades, sigui igual o superior a 3.000 euros, es donarà publicitat a través de la publicació al Diari Oficial de la Generalitat de Catalunya, indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la finalitat de la subvenció.
25.2 Per a les actuacions cofinançades pel Fons Social Europeu, d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013, s'informa que la llista de entitats beneficiàries es publicarà únicament al portal d'Internet, Canal Empresa, amb les dades de les operacions cofinançades.
26.1 L'entitat beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció.
26.2 Les mesures de publicitat que han d'adoptar les entitats beneficiàries de les subvencions són les següents:
A més, l'entitat beneficiària haurà d'adoptar les mesures de publicitat i informació relatives al Cofinançament del Fons Social Europeu següents:
- En totes les mesures d'informació i comunicació que realitzi, haurà d'incloure l'emblema de la Unió, una referència a la Unió Europea, una referència al Fons Social Europeu i el lema El Fons Social Europeu inverteix en el teu futur.
- En cas que de l'operació se'n derivi la realització de treballs de construcció i que la contribució pública superi els 500.000 euros, en el termini de tres mesos a partir de la finalització de l'execució, haurà de col·locar un cartell de mida significativa, que informi al públic del cofinançament.
Concretament, es farà constar el cofinançament del Fons Social Europeu en qualsevol document que es lliuri als participants o que formi part de l'expedient de l'actuació cofinançada.
Publicació de les bases i convocatòries
Quant a la publicació de les bases i convocatòries cal atenir-se al que estableix l'article 68.5 de l'Estatut d'autonomia de Catalunya i la normativa en matèria de subvencions.
En tot el que no preveuen expressament les bases d'aquesta Ordre, són d'aplicació els preceptes continguts al capítol IX del Text refós de la Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions i el Reglament de la Llei general de subvencions aprovat per Reial decret 887/2006, de 21 de juliol, en tot allò que tingui caràcter bàsic; la Llei 26/2010, de 3 d'agost, de règim jurídic i de procediment de les administracions públiques catalanes; Llei 39/2015, d'1 d'octubre del procediment administratiu comú de les administracions públiques, així com el que disposa la normativa pressupostària de la Generalitat de Catalunya, i altra normativa comunitària, estatal i autonòmica que pugui ser d'aplicació.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts del Servei Públic d'Ocupació de Catalunya" d'acord amb l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei Públic d'Ocupació de Catalunya, amb la finalitat de gestionar els expedients de subvencions i ajuts del Servei Públic d'Ocupació de Catalunya.
Les entitats beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
Les entitats estableixen les mesures organitzatives i tècniques necessàries per garantir la seguretat de les dades a les quals accedeixi com a conseqüència de les actuacions que són objecte d'aquesta Ordre.
Taules d'imports per al càlcul de la subvenció
Costos relacionats amb la fase de preparació i capacitació d'aquesta Ordre
Taula 1: Despeses associades al suport pedagògic als participants en el país d'origen, l'elaboració del Pla d'execució de l'acord de col·laboració i la formació lingüística:
Suport pedagògic als participants en el país d'origen
Elaboració del Pla d'execució de l'acord de col·laboració
Costos relacionats amb la fase de pràctiques professionals no remunerades a països de la Unió Europea
Taula 2: Despeses de viatge de les persones participants:
Despeses de viatge dels participants
Taula 3: Despeses d'allotjament i manutenció de les persones participants:
Taula 4: Cost de l'organització d'acolliment al país de destinació:
Cost d'organització d'acolliment al país de destinació
Taula 5: Despeses de viatge dels tutors o tutores d'acompanyament:
Despeses de viatge del tutor o tutora d'acompanyament
Taula 6: Despeses d'allotjament i manutenció del tutor o tutora d'acompanyament:
Taula 7: Despeses de l'actuació de direcció i coordinació transversals del projecte:
Despeses directes de personal de direcció
Despeses directes de personal tècnic de coordinació
Tant fix 15% sobre total despesa directa de personal de l'actuació
Normes de qualitat per a les accions del Programa TLN Mobilicat
Flux: grup de persones participants que marxen junts a la mateixa destinació i durant les mateixes dates, i que sol·licita una mateixa entitat.
Projecte: conjunt de fluxos que sol·licita una mateixa entitat.
Programa: conjunt de projectes a mig termini que pretenen la consecució dels objectius expressats.
Soci: Qualsevol entitat pública o privada del país d'acolliment, amb experiència en la gestió de programes de mobilitat internacional i que fa la cerca de les pràctiques professionals i dels allotjaments durant l'estada, organitza les accions pedagògiques complementàries i les accions de formació lingüística complementàries opcionals.
2.1 Indicacions per definir el projecte TLN Mobilicat
Cada entitat beneficiària només pot presentar un projecte que pot contenir més d'un flux de persones participants.
La formació lingüística de les persones participants durant la fase de preparació i capacitació ha de tenir una durada mínima obligatòria de 80 hores i màxima de 120 hores en funció de les necessitats formatives i de la dificultat de l'aprenentatge de la llengua del país de destinació.
La durada de les estades pot oscil·lar entre 8 i 20 setmanes.
El nombre de persones participants en un projecte pot oscil·lar entre 5 i 25 i el nombre de persones participants en cada flux pot oscil·lar entre 5 i 10.
2.2 Recursos humans afectats al projecte
El professional que assumeixi les funcions de direcció ha de tenir experiència prèvia mínima de 2 anys, en projectes de mobilitat transnacional acreditable mitjançant CV Europass i valorada per l'òrgan gestor.
La dedicació al projecte ha de ser, com a mínim, de mitja jornada en la fase de preparació de l'estada i capacitació de persones participants, i d'una quarta part de la jornada al llarg de la fase d'estada de les persones participants als països de la Unió Europea.
El director o directora marca les directrius, redacta i signa tots els documents del projecte TLN Mobilicat, llevat dels propis dels tècnics, el supervisa en tot moment, i n'assumeix la responsabilitat global; fa els contactes inicials amb les empreses de pràctiques a l'estranger, manté reunions periòdicament amb el personal assignat al projecte, tant durant la fase de preparació i capacitació, com durant la fase de pràctiques a l'estranger, realitza la justificació tècnica i econòmica del projecte, i és l'interlocutor directe amb l'Administració en tot moment.
2.2.2 Personal tècnic de coordinació
Una persona tècnica de coordinació com a mínim, a mitja jornada, durant l'execució de tot el projecte.
Donar suport tant al director o directora, com al tutor o tutora dels diferents fluxos en totes les seves funcions.
Exerceix la tutoria continuada de les persones participants al llarg de tot el projecte, acompanyant-los i assessorant-los de forma permanent quant a les accions que reben i la trajectòria professional i formativa de cadascuna d'elles.
Durant la fase de preparació i capacitació es requereix del tutor o tutora una dedicació a temps complet i durant la fase de pràctiques en un país de la Unió Europea, el tutor del projecte ha de dedicar un mínim d'un quart de la jornada.
Fer el procés de cerca i selecció, la preparació i orientació professional, l'atenció a les persones participants, resolució de tots els dubtes i incerteses que puguin tenir, i orientar en la definició de l'itinerari professional de cada participant.
Mantenir el contacte amb el(s) tutor(s) d'acolliment.
Acompanyar les persones participants durant el viatge d'anada i de tornada del país europeu, amb una estada de 3 dies en cada viatge, inicialment per facilitar el contacte i el coneixement entre les persones participants i el tutor d'acolliment, i per verificar que es compleixin les condicions acordades per a l'estada, i en finalitzar l'estada per facilitar l'organització del retorn i per fer la recopilació de tota la informació necessària i suficient per a l'avaluació de l'actuació.
La necessitat de qualsevol altre desplaçament durant l'estada ha de ser fonamentada, i ha de ser expressament autoritzat el viatge amb una estada màxima de 5 dies amb càrrec al projecte.
Exerceix la tutoria directa de les persones participants durant la fase de pràctiques professionals al país de la Unió Europea.
Aquest tutor proposat per l'entitat d'acolliment, ha de ser originari del país on es farà l'estada de pràctiques professionals, o haver-hi residit; és possible que aquest rol sigui assumit pel mateix tutor del projecte.
En tot cas, aquest és un dels aspectes que cal que s'especifiqui a l'Acord de col·laboració amb el soci europeu.
El tutor d'acolliment ha d'atendre i resoldre tant les incidències derivades de la quotidianitat de la vida al país de destinació, com les que puguin sorgir de la relació amb l'empresa on es realitzin l'aprenentatge pràctic, verificant que se segueix el pla d'aprenentatge que figuri en el pla d'execució.
Així mateix, s'ha de responsabilitzar de l'organització de les activitats pedagògiques complementàries, i, si s'escau de les activitats formatives lingüístiques complementàries opcionals que figurin en el Projecte TLN Mobilicat.
El tutor d'acolliment s'ha de coordinar amb el tutor del projecte de l'entitat subvencionada en els termes que s'especifiquin en el Pla d'execució dels acords de col·laboració.
a) Cerca i selecció de les persones participants.
L'objectiu de la selecció és identificar qui podrà, amb un suport adient i a partir del nivell de motivació individual, aprofitar la seva participació en el Programa per a la integració en el món de l'ocupació, ja sigui directament o reprenent una formació inacabada o de millora i especialització en el sector de l'aprenentatge pràctic.
El projecte ha d'incorporar la descripció de la metodologia i els recursos que l'entitat subvencionada proposa per a la selecció dels participants.
Les entitats defineixen el nombre i perfil dels candidats i l'oficina de treball derivarà els candidats al procés de selecció de la forma que acordi amb l'entitat.
Per tal de poder participar en la selecció, les persones candidates han de presentar un certificat amb la data actualitzada, del Ministeri d'Ocupació i Seguretat Social que acrediti el compliment dels requisits establerts al Fitxer del Sistema Nacional de la Garantia Juvenil.
Per a la selecció dels participants s'apliquen els criteris addicionals següents:
- La motivació per definir un projecte professional, dins els sectors professionals i d'ocupacions que s'ofereixin en el projecte.
- L'homogeneïtat del col·lectiu que formi cada flux, pel que fa a la formació lingüística.
b) Preparació i orientació professional dels participants
En aquestes sessions, l'entitat acull les persones que participen el Programa TLN Mobilicat, informa de quins són els objectius a assolir, i els dona a conèixer les fases del projecte i el compromís que han d'adquirir.
S'informa també dels sectors professionals en què es desenvoluparan les pràctiques, amb informació sobre les diferents àrees de treball de les empreses, perfils professionals que hi treballen, responsabilitats que exerceixen, tasques que desenvolupen, projeccions de futur professional des dels diferents llocs de treball, per tal que coneguin l'entorn laboral del sector i les expectatives professionals que pot oferir a curt o mitjà termini.
b.2) Sessions de preparació intercultural
L'objectiu és ajudar-los a preparar amb antelació el possible xoc cultural.
Es facilitarà a les persones participants informació sobre les característiques socials, laborals i culturals del país d'acolliment.
El projecte ha d'incloure el programa cultural que descrigui les activitats i el calendari en què es realitzaran, i en cas que es realitzi la formació lingüística opcional durant la fase de pràctiques caldrà descriure el mètode, el contingut, la durada, les hores d'aprenentatge, el professorat i la certificació de l'activitat.
b.3) Sessions individuals d'orientació
- Avaluació individualitzada de cada participant, analitzant el perfil formatiu i/o laboral, la seva situació personal, les seves mancances i motivacions.
- Actuacions d'assessorament i/o informació de l'oferta formativa i/o professional, ajustant-se a cada perfil, en què es treballarà l'orientació del procés personal de formació i orientació de la vida professional, d'acord amb les fortaleses i motivacions per encarar el present i el futur, les preferències professionals i el coneixement general del món laboral, entre altres aspectes.
Capacitar el participant en la presa de decisions respecte de la trajectòria educativa i/o professional que vol emprendre i comprometre's, garantint que ho faci amb el màxim coneixement de les alternatives existents.
Les accions de formació lingüística són les úniques que en el marc d'aquest Programa és permès subcontractar.
Es prendrà com a punt de referència el nivell lingüístic dels participants per definir els objectius de l'aprenentatge i garantir com a mínim l'assoliment d'un nivell de coneixement que permeti la comprensió d'indicacions senzilles i una comunicació verbal bàsica que doni resposta a situacions quotidianes.
Aquesta formació ha de ser impartida per professionals acreditats: titulats en filologia de l'idioma que s'impartirà, o bé nadius amb titulació expressa per a poder impartir la seva pròpia llengua materna i ha de poder ser certificada, especificant hores i contingut.
Full d'itinerari professional dels participants
Amb la signatura de l'itinerari professional per part del tutor o tutora i de la persona participant, aquesta adquireix el compromís d'executar les actuacions pactades i l'assoliment dels objectius, i el tutor deixa constància de la feina d'orientació i acompanyament realitzada durant l'execució del projecte.
L'objectiu és optimitzar l'impacte del Programa TLN Mobilicat en la persona participant, ajudar-lo a concretar els objectius professionals coherents amb l'aprenentatge, amb el seu perfil i amb els seus interessos.
Les accions que conformen el full d'Itinerari professional són:
3.3) Sessions individuals d'orientació
3.4) Sessions de preparació intercultural
3.5) Les accions de capacitació i aprenentatge en què ha participat en el marc del Programa TLN Mobilicat.
3.6) Les recomanacions sobre les iniciatives per emprendre posteriorment.
3.7) Compromís d'executar les actuacions pactades.
Acords de col·laboració signats amb els socis europeus
Els acords de col·laboració correctament signats entre les entitats beneficiàries i els socis europeus han d'acompanyar el projecte i la sol·licitud de subvenció.
El contingut de l'acord inclourà els punts següents:
a) La identitat de tots dos socis.
b) Període de l'estada de pràctiques: cal tenir en compte que, amb caràcter general, l'horari de pràctiques ha de ser de 30 a 35 hores setmanals, de dilluns a divendres i en jornada diürna.
Quan per raons específiques del sector, o bé degut que l'empresa de pràctiques hagi de canviar aquests paràmetres, cal justificar-ho per escrit davant l'òrgan concedent.
c) Descripció dels socis d'acolliment.
d) Col·lectiu de persones beneficiàries
e) Les responsabilitats del soci de l'enviament.
f) Les responsabilitats del soci d'acolliment.
g) Breu descripció del projecte:
g.1) Els sectors productius i les ocupacions o perfils en què l'entitat estrangera es compromet a facilitar un entorn de pràctiques no remunerades.
g.3) El país on es duran a terme les pràctiques.
g.4) Les característiques generals de l'habitatge que s'ofereix.
g.5) Característiques de la formació lingüística addicional que s'oferirà, si escau.
g.6) Característiques de la tutoria d'acolliment que s'ofereix.
j) Procediment de l'acord amb el soci estranger.
l) Descripció dels allotjaments previstos.
S'ha d'incloure informació sobre l'habitatge previst, que, en qualsevol cas, ha de ser assequible i digne, i ha de garantir el respecte als principis d'igualtat i d'accessibilitat segons característiques especials, si s'escau.
A l'acord inicial no es considera imprescindible identificar les empreses on les persones participants faran les pràctiques.
El Pla d'execució dels acords de col·laboració amb els socis ha d'incloure la informació següent:
Dades de l'empresa de pràctiques:
b) Descripció del lloc de pràctiques
c) Funcions associades al lloc de pràctiques
d) Calendari i horari de les pràctiques
f) Pla d'aprenentatge durant la fase de pràctiques professionals
Dades relatives als allotjaments seleccionats.
Adreça i descripció dels allotjaments seleccionats.
b) Descripció del seu paper, tant en la fase de preparació i capacitació com durant l'estada de pràctiques en un país de la Unió Europea
3.2 Tutor del projecte del país d'acolliment
b) Descripció del seu paper durant l'estada de pràctiques en un país de la Unió Europea
El tutor de l'entitat beneficiària és el tutor permanent al llarg de tot el projecte i sempre ha d'estar disponible per a la resolució de dubtes i incidències; el seu paper pot ser més o menys actiu durant l'estada de pràctiques professionals en funció del paper que assumeixi el tutor del país d'acolliment.
S'ha de descriure les característiques de la col·laboració que necessàriament han d'existir entre el tutor del projecte i el d'acolliment al país europeu que ha de fer el seguiment diari de les persones participants durant la fase de pràctiques professionals, ha de resoldre els conflictes que puguin sorgir juntament amb el tutor d'enviament.
Seguiment i control de la fase de pràctiques professionals a països de la Unió Europea
Els participants tindran un tutor a l'empresa de pràctiques que designa la mateixa empresa que ha de verificar segons cada cas, que l'aprenentatge es realitza d'acord als termes previstos al conveni de pràctiques.
El tutor d'acolliment, directament o per mitjà de l'empresa, ha de garantir que els participants signin diàriament el full d'assistència a les pràctiques seguint el model normalitzat; també les ha de signar ell com a garant de l'autenticitat i n'ha de ser dipositari en tant que no els traslladi a l'entitat responsable del projecte
Qualsevol incidència que no pugui ser fàcilment reconduïda pel mateix tutor, ha de ser comunicada al director i al tutor del projecte, que han d'emprendre les mesures correctores adients per solucionar el cas.
L'entitat beneficiària del projecte ha de mantenir una comunicació continuada i fluida amb les persones participants, el tutor d'acolliment i si s'escau, amb les empreses de pràctiques.
Documents a aportar per a la justificació tècnica del projecte mitjançant el Canal Empresa.
Un cop finalitzada la fase de preparació i capacitació l'entitat beneficiària ha de presentar la següent documentació d'execució:
a) Pla d'execució dels acords de col·laboració amb els socis, segons model normalitzat.
b) Itinerari professional de cada participant que inclogui el compromís de dur-lo a terme i les signatures de la persona participant i del tutor o tutora.
c) Fitxa resum del procés de selecció, segons model normalitzat.
d) Fitxa del participant del programa TLN Mobilicat, segons model normalitzat.
e) Acord de cooperació entre l'organització d'enviament i la persona participant del projecte TLN Mobilicat, segons model normalitzat.
f) Certificat de cada persona participant amb la data actualitzada, del Ministeri d'Ocupació i Seguretat Social que acrediti el compliment dels requisits establerts al Fitxer del Sistema Nacional de la Garantia Juvenil.
g) Certificat d'haver assolit la formació lingüística obligatòria, i l'opcional, si s'escau.
h) Recull de signatures de les sessions individuals amb les persones participants en el programa TLN Mobilicat, segons model normalitzat.
i) Recull de signatures de les sessions grupals amb les persones participants en el programa TLN Mobilicat, segons model normalitzat.
j) Recull de signatures durant la formació lingüística del programa TLN Mobilicat, segons model normalitzat.
Un cop finalitzada la fase de pràctiques professionals i com a molt tard dos mesos després d'haver finalitzat la darrera acció, l'entitat beneficiària ha de presentar la següent documentació:
a) Informe final tècnic: ha d'incloure el compliment de la finalitat de l'actuació, activitat o projecte subvencionat, amb indicació de les activitats realitzades i dels resultats obtinguts detallats.
b) Certificat de pràctiques professionals emès per l'empresa de pràctiques.
L'empresa ha de certificar les pràctiques realitzades en el moment de la seva finalització i haurà de fer constar com a mínim la següent informació:
b.1) El nom i cognoms de la persona participant.
b.3) Caldrà fer constar que la persona participant ha realitzat un període de pràctiques en el marc del Programa TLN Mobilicat.
b.4) El nom, l'adreça i el logotip de l'empresa d'acolliment.
b.5) Un resum de les competències adquirides i de les tasques desenvolupades durant les pràctiques.
b.6) Les dates d'inici i de finalització del període de pràctiques.
Si és possible cal indicar també el nombre total d'hores de pràctiques realitzades.
b.7) El nom, el càrrec i la signatura del certificat per part de la persona designada per l'empresa per fer-ho.
c) Si s'escau, certificats dels coneixements adquirits per cada participant per mitjà de les accions de formació lingüística complementàries opcionals
d) Carta de compromís – TLN Mobility letter of commitment- entre el representant que considerin oportú de l'empresa de pràctiques i la persona participant del projecte TLN Mobilicat, segons model normalitzat.
e) Valoració global del projecte executat per part del director del projecte, segons model normalitzat.
f) Valoració de l'estada vinculada a cada persona participant per part del tutor d'enviament, segons model normalitzat: el tutor del projecte haurà de presentar un informe final de pràctiques individual per a cada participant de l'aprofitament de l'estada, que inclogui la informació que aportin l'empresa i el tutor d'acolliment sobre l'aprenentatge pràctic en el lloc de treball, i sobre la participació i els resultats obtinguts en les activitats formatives i pedagògiques complementàries.
El tutor del projecte, en arribar al país on s'hagi realitzat l'estada per organitzar el procés de retorn, haurà de demanar a cadascun dels participants una valoració personal de l'aprofitament de l'estada signada sobre l'aprenentatge i la rendibilitat que aquesta fase del Programa TLN Mobilicat ha tingut per a ell segons el document normalitzat disponible a Canal Empresa.
g) Valoració de l'estada per part de cadascuna de les persones participants signada per ells, segons model normalitzat.
h) Informe de les activitats culturals i formatives realitzades.
Al final de l'estada, el tutor d'acolliment ha de lliurar al tutor del projecte els fulls d'assistència de les persones participants, realitzar i entregar un informe sobre el desenvolupament de les accions pedagògiques complementàries efectivament realitzades, indicant-ne les característiques i resultats, i si s'escau, de les accions de formació lingüística complementàries opcionals, indicant també l'entitat que l'ha impartit, nombre d'hores, el contingut de la formació i els participants que l'han rebut.
i) Recull de signatures diàries per participant, flux i país, durant les pràctiques professionals del programa TLN Mobilicat (EN, FR, DE, IT, PT), segons model normalitzat.
Documents a aportar per a la justificació econòmica del projecte mitjançant el Canal Empresa.
Contingut de la memòria econòmica en cas de verificació mitjançant compte justificatiu amb aportació de justificants de despesa.
Aquesta modalitat s'aplica a les línies d'activitat indicades a l'apartat a) del punt 1 de la base 19 de l'annex 1 d'aquesta Ordre:
a) Una relació classificada de les despeses de les actuacions amb identificació del creditor, número de factura o document de valor probatori equivalent en el tràfic mercantil, l'import, la data d'emissió, la data de pagament i la forma de pagament.
En cas de despeses de personal imputades amb hores de dedicació i cost/hora, s'inclourà la relació de les persones imputades, el detall de les hores de dedicació, el cost/hora de cada persona, i l'import total imputat, segons model normalitzat.
b) La relació ha d'anar acompanyada de les factures o els documents de valor probatori equivalent en el tràfic mercantil o amb eficàcia administrativa, la documentació acreditativa del pagament, consistent en extracte bancari o, en el cas de pagament en efectiu, la documentació acreditativa de la percepció de l'import per part del creditor.
c) Una relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència.
Quan els justificants de despesa s'imputin parcialment a d'altres subvencions, caldrà indicar la quantia exacta o percentatge imputat a cadascuna, amb identificació dels òrgans concedents, segons model normalitzat.
d) Si escau, cal aportar documentació relativa a, com a mínim, tres ofertes sol·licitades a diferents proveïdors quan l'import de la contractació d'una despesa subvencionada superi la quantitat de 18.000 euros.
D'acord amb l'article 31.3 de la Llei 38/2003, quan l'import de la contractació d'una despesa subvencionada superi la quantitat de 18.000 euros en cas de subministraments i serveis o 50.000 euros en cas d'obres, l'entitat beneficiària ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat prou entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
En cas que no s'hagi elegit l'oferta més econòmica, s'hi ha d'adjuntar un document explicatiu o memòria justificant expressament l'elecció.
e) La declaració de l'entitat beneficiària conforme els pagaments corresponen a actuacions realitzades i justificades correctament mitjançant factures pagades o altres documents comptables de valor probatori equivalent, segons model normalitzat.
f) La declaració de l'entitat beneficiària d'acord amb la qual no tenen cap vinculació amb les empreses que han subcontractat, entenent vinculació en els termes que estableix el Reglament que desenvolupa la Llei 38/2003, general de subvencions, segons el model normalitzat, llevat de si disposa d'autorització expressa de l'Àrea d'Ocupació Juvenil.
g) En el supòsit de justificar despeses de personal en nòmina de l'entitat o empresa beneficiària relatives a l'acció formativa, cal aportar el document de càlcul del cost/hora.
h) La declaració de subcontractació de la formació lingüística, segons model normalitzat.
i) La temporalització mensual de les hores invertides en cada tasca del personal en nòmina imputada, segons model normalitzat.
En aquesta temporalització s'hi farà constar la descripció de cadascuna de les tasques desenvolupades per a cada actuació i haurà d'estar signada tant per l'entitat beneficiària com per la persona responsable de la seva execució.
j) La declaració responsable dels imports liquidats amb Hisenda pel que fa a la retenció de l'IRPF de les persones treballadores pròpies imputades com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria, segons model normalitzat.
k) El document de càlcul del cost/hora de les despeses directes de personal de direcció i tècnic de coordinació, segons model normalitzat.
l) El document de designació formal del personal imputat al projecte (funcionari o laboral fix) segons model formalitzat.
m) La declaració sobre l'import d'IVA efectivament suportat, en cas que l'entitat beneficiària estigui subjecta a règim de prorrata general o especial, segons model normalitzat.
n) Els originals, degudament estampillats, o còpies compulsades d'aquests originals, de tots els documents justificatius de les despeses, i també originals o còpies compulsades d'aquests originals, dels comprovants de pagament (els comprovants de pagament no s'estampillen).
En cas que es presenti la documentació original, i l'entitat no tingui competència per compulsar, a més d'aquesta documentació, s'haurà de presentar una fotocòpia de cada original, per la seva corresponent compulsa; o bé les entitats poden presentar còpies digitalitzades dels documents en substitució de les còpies compulsades.
o) La declaració responsable en relació amb l'autenticitat dels documents presentats en format electrònic mitjançant el formulari d'aportació de documentació.
p) La sol·licitud de renúncia, segons model normalitzat.
q) La còpia del document de subcontractació de la formació lingüística.
Contingut de la memòria econòmica en cas de la justificació mitjançant mòduls:
Aquesta modalitat s'aplica a les línies d'activitat indicades a l'apartat b) del punt 1 de la base 19 de l'annex 1 d'aquesta Ordre:
2.1 Declaració de l'entitat beneficiària, indicant per a cadascuna de les actuacions justificades mitjançant mòduls, les unitats realitzades considerades com a mòdul, indicades a la base 19 de l'annex 1 d'aquesta Ordre.
2.2 Quantia de la subvenció calculada sobre la base de les activitats quantificades a la memòria d'actuació i declarades en l'apartat anterior i els mòduls previstos a l'annex 2 d'aquesta Ordre.
Conceptes per al càlcul de l'import en funció dels diferents costos unitaris:
a) Actuacions de suport pedagògic: el nombre de persones participants que efectivament hagin realitzat almenys la primera fase del projecte, d'acord amb les condicions previstes.
b) Desplaçament i manutenció durant l'estada de persones participants i del tutor del projecte: país de destinació, nombre de persones desplaçades i nombre de dies d'estada.
c) Formació lingüística: nombre de persones participants que efectivament hagin realitzat la formació lingüística en les condicions previstes, multiplicat pel nombre d'hores mínimes que ha de tenir aquesta actuació d'acord amb el que s'estableix a la norma 2 de l'annex 3 d'aquesta Ordre.
d) Tutoria d'acolliment en el país de destinació: nombre de dies en què realment es realitzi l'esmentada funció, que necessàriament ha de coincidir amb el nombre de dies de l'estada de les persones participants.
Les actuacions que tenen el cost unitari com a modalitat de finançament queden acreditades amb la comprovació de la realització efectiva de l'acció i el compliment dels resultats al qual estan vinculats, mitjançant les conclusions del procés de verificació in situ del projecte i de la verificació de la memòria tècnica.
2.3 Si escau, un detall d'altres ingressos o subvencions que hagin finançat l'activitat subvencionada, amb indicació del seu import i procedència.
Principis ètics i regles de conducta als quals han d'adequar la seva activitat i efectes d'un eventual incompliment d'aquests principis les persones i entitats beneficiàries de subvencions o ajuts.
1) Les persones i entitats beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, al seu parer, sigui present o pugui afectar el procediment.
Particularment s'han abstenir de realitzar qualsevol acció que pugui vulnerar els principis d'igualtat d'oportunitats i de lliure concurrència.
2) Amb caràcter general, les persones beneficiàries d'ajuts públics en l'exercici de la seva activitat, assumeixen les obligacions següents:
c) Denunciar les situacions irregulars que es puguin presentar a les convocatòries de subvencions o ajuts o en els processos derivats d'aquestes convocatòries.
d) En particular, les persones beneficiàries de subvencions o ajuts públics assumeixen les obligacions següents:
e) Comunicar immediatament a l'òrgan competent les possibles situacions de conflicte d'interessos.
f) No sol·licitar, directament o indirecta que un càrrec o empleat públic influeixi en l'adjudicació de la subvenció o ajut.
g) No oferir ni facilitar a càrrecs o empleats públics avantatges personals o materials, ni per a ells mateixos, ni per a terceres persones amb la voluntat d'incidir en un procediment d'adjudicació de subvenció o ajut.
h) Col·laborar amb l'òrgan competent en les actuacions que aquest realitzi per al seguiment i/o l'avaluació del compliment de les obligacions establertes en les bases de la convocatòria, particularment facilitant la informació que els sigui sol·licitada per a aquestes finalitats relacionades amb la percepció de fons públics.
i) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal en els supòsits establerts en l'apartat quart de l'article 3 de la Llei de transparència.
En cas d'incompliment dels principis ètics i regles de conducta serà d'aplicació el règim sancionador previst a la Llei 19/2014, de 29 de desembre, de transparència, accés a la informació pública i bon govern, i les sancions que preveu l'article 84 pel que fa a beneficiaris d'ajuts públics, sens perjudici d'aquelles altres possibles conseqüències previstes a la legislació vigent en matèria de subvencions.